1. ΠΡΟΕΔΡΙΚΟΝ ΔΙΑΤΑΓΜΑ της 10 Απρ./29 Μαΐου 1928 Περί τρόπου αποκτήσεως αδείας οδηγήσεως στρατιωτικού αυτοκινήτου κλπ. Άρθρ.1.-Εις τας διατάξεις του παρόντος Δ/τος υπάγονται άπαντες οι αξιωματικοί του στρατεύματος, οι επιθυμούντες την απόκτησιν αδείας οδηγήσεως στρατιωτικού αυτοκινήτου πάσης φύσεως και οι οπλίται των μονάδων εις ας προβλέπονται υπό των πινάκων συνθέσεως αυτοκίνητα οχήματα. Ι.Χορήγησις αδείας οδηγήσεως Άρθρ.2.-Πας οδηγός στρατιωτικού αυτοκινήτου δέον να είναι εφωδιασμένος δι’ ειδικής αδείας οδηγού, ήτις θα διαπιστώνη την ικανότητα του λαβόντος τοιαύτην να οδηγή στρατιωτικά αυτοκίνητα και τοιαύτα εις α εξεπαιδεύθη. Θα ισχύη δε μόνον, εφόσον ο κάτοχος τοιαύτης αδείας υπηρετή εν τω στρατεύματι. ΄Αρθρ.3.-Δικαίωμα χορηγήσεως αδείας οδηγού έχουσιν οι κάτωθι: α)Το υπουργείον Στρατιωτικών δια τους αξιωματικούς των εν Αθήναις στρατιωτικών σχολών και δια τους αξιωματικούς των μονάδων των υπαγομένων απ’ ευθείας αυτώ. β)Τα Σώματα Στρατού και Ανεξάρτητοι Μεραρχίαι δια τους αξιωματικούς των μονάδων των υπαγομένων αυτοίς. γ)Αι μονάδες εις ας προβλέπονται υπό των πινάκων συνθέσεως αυτοκίνητα δια τους υπ’ αυτάς οπλίτας. δ)«Η Σχολή Εφαρμογής Πυροβολικού δια τους ευδοκίμως αποφοιτούντας αξιωματικούς του τμήματος αυτοκινήτων αυτής». Τα εντός « » προσετέθησαν δια του Π.Δ. 10/10 Νοεμ. 1928. Άρθρ.4.-Όπως γίνη τις δεκτός προς εξέτασιν δια την απόκτησιν αδείας ικανότητος οδηγού απαιτούνται: α)Δια τους αξιωματικούς αίτησις μετά δυο φωτογραφιών μη επικεκολημένων διαστάσεων 0,04Χ0,06 του μέτρου και ιατρική γνωμάτευσις παρά του στρατιωτικού ιατρού της μονάδος εξ ης να εμφαίνηται, ότι ο υποψήφιος οδηγός δεν παρουσιάζει παθήσεις ή σωματικάς ελλείψεις, αίτινες δύναται να επιδράσωσιν επιβλαβώς εις την ασφαλή οδήγησιν του αυτοκινήτου, ιδιαίτατα με ελλείψεις σχετικώς με την όρασιν, ακοήν και τα άκρα. β)Δια τους οπλίτας ιατρική γνωμάτευσις ομοία της των αξιωματικών. Η εξέτασις διεξάγεται ενώπιον τριμελούς επιτροπής εξ αξιωματικών κεκτημένων αδείας οδηγού και οριζομένων δια διαταγών υπό τω εν άρθρ. 3 αρχών. Αι δαπάναι κινήσεως των αυτοκινήτων κατά την εξέτασιν βαρύνουσι την στρατιωτικήν υπηρεσίαν. Άρθρ.5.-Η εξέτασις γίνεται προς βεβαίωσιν των γνώσεων του δοκιμαζομένου θεωρητικώς μεν επί της λειτουργίας της μηχανής του αυτοκινήτου και των διαφόρων οργάνων αυτού, πρακτικώς δε επί της ικανότητος του οδηγείν. Η εξέτασις του θεωρητικού μέρους περιλαμβάνει τουλάχιστον εν ζήτημα εκ των κάτωθι απαριθμουμένων ζητημάτων: α)Δια τους αξιωματικούς. 1)Λεπτομερής περιγραφή και λειτουργία κυρίως κινητήρος, εξαεριωτήρος και μαγνητοηλεκτρικής συσκευής. 2)Λεπτομερής περιγραφή και λειτουργία οργάνων μεταδόσεως κινήσεως. 3)Λεπτομερής περιγραφή και λειτουργία οργάνων διευθύνσεως, ασφαλείας και λοιπών οργάνων αυτοκινήτου.4)Συντήρησις και λίπανσις του αυτοκινήτου. 5)Βλάβαι και τα αίτια αυτών επί του συστήματος αναφλέξεως και τροφοδοτήσεως. 6)Λύσεις και επιδιορθώσεις διαφόρων οργάνων του αυτοκινήτου επιτρεπόμεναι εις τον οδηγόν. 7)Υποχρέωσις οδηγών εν περιπτώσει αυτοκινητικών δυστυχημάτων και πορεία μεμονωμένου ή εν φάλαγγι αυτοκινήτου.  (Αντί της σελ. 209) Σελ. 209(α) Τεύχος 645-Σελ. 55 Αδειες οδηγών αυτοκινήτων 21.Ε.β.1 β)Δια τους οπλίτας: 1)Περιγραφή λίαν περιληπτική των διαφόρων   οργάνων   του  αυτοκινήτου. 2)Τρόπος   καθάρσεως των διαφόρων οργάνων του αυτοκινήτου. 3)Συντήρησις και λίπανσις του αυτοκινήτου. 4)Λύσεις και επιδιορθώσεις διαφόρων οργάνων του αυτοκινήτου επιτρεπόμεναι εις τον οδηγόν. 5)Ληπτέα μέτρα εν περιπτώσει πυρκαϊάς ή ψύχους. 6)Πορεία μεμονωμένου ή εν φάλαγγι αυτοκινήτου. 7)Υποχρεώσεις οδηγού εν περιπτώσει αυτοκινητικών δυστυχημάτων. Η εξέτασις επί του πρακτικού μέρους περιλαμβάνει οδήγησιν αυτοκινήτου εκάστης κατηγορίας, εις ην θα αιτώνται τα εξής δια τε τους αξιωματικούς και οπλίτας. Προετοιμασία του οχήματος δι’ εκκίνησιν. Κίνησις και παύσις της λειτουργίας της μηχανής. Εκκίνησης του αυτοκινήτου με ταχύτητα και αλλαγαί ταχυτήτων. Αύξησις και ελάττωσις ταχύτητος. Στάσις επί ωρισμένου σημείου. Κίνησις προς τα όπισθεν (εκτός των δικύκλων αυτοκινήτων). Μεταβολή επί στενής οδού. Στάσις του οχήματος και εκκίνησης επί ανωφερείας και κάθοδος επί μεγάλης κατωφερείας. Αλλαγή σώτρου ή τροχού και αντικατάστασις ελαστικών μετ’ αεροθαλάμων. Άρθρ.6.-Οι στρατιωτικοί οίτινες κρίνονται ικανοί παρά της επιτροπής λαμβάνουσι την άδειαν οδηγήσεως παρά των Αρχών των παρεχουσών τας τοιαύτας αδείας. Αι τοιαύται άδειαι θα συντάσσωνται κατά το υπό του υπουργείου εγκριθησόμενον υπόδειγμα. Η άδεια χορηγήσεως δια μεν τους αξιωματικούς θα καταχωρήται εις βιβλίον τηρηθησόμενον παρά των αρχών των παρεχουσών τοιαύτας αδείας, εν ω και εν ιδία στήλη θα επικολλάται η μία εκ των φωτογραφιών, η δε ετέρα εις την άδειαν οδηγήσεως, δια δε τους οπλίτας θα καταχωρήται εις το γενικόν βιβλίον και εις το ατομικόν βιβλιάριον και φύλλον μητρώου του ενδιαφερομένου. ΙΙ.Αφαίρεσις αδείας οδηγήσεως Άρθρ.7.-Η άδεια οδηγήσεως αφαιρείται υπό των αρχών, αίτινες έχουσι δικαίωμα χορηγήσεως επί ωρισμένον χρονικόν διάστημα δια πειθαρχικά παραπτώματα, δια παραβάσεις Σελ. 210(α) Τεύχος 645-Σελ. 56 περί κανονικής οδηγήσεως των αυτοκινήτων και παραβάσεις των εκάστοτε εν ισχύϊ αστυνομικών διατάξεων περί κυκλοφορίας αυτοκινήτων. Άρθρ.8.-Η άδεια οδηγήσεως αφαιρείται οριστικώς υπό του υπουργού των Στρατιωτικών εάν ο κάτοχος ταύτης αποδειχθή ότι υπέστη παθολογικάς αλλοιώσεις ώστε να καθίσταται επικίνδυνος εν τω χειρισμώ του αυτοκινήτου, εάν απέβη ακατάλληλος εις το οδηγείν αυτοκίνητον, εάν βεβαιούται επισήμως παρά των αρμοδίων αρχών της αστυνομίας, ότι υπέπεσε κατ’ επανάληψιν εις παραβάσεις τοιαύτας, ώστε να συμπεραίνηται η περαιτέρω εξάσκησις του επαγγέλματος εις το οδηγείν επικίνδυνος δια την δημοσίαν τάξιν και ασφάλειαν. Η οριστική αφαίρεσις της αδείας προκειμένου περί οπλιτών υπέχει και σχετικήν ενέργειαν μεταθέσεως εις τα πεζικά συντάγματα. Άρθρ.9.-Η ισχύς του παρόντος Δ/τος άρχεται άμα τη δημοσιεύσει αυτού εν τη Εφημερίδι της Κυβερνήσεως. 